আলানৌদ আলশারেখ

**আলানৌদ আলশারেখ** () একজন কুয়েতি নারীর অধিকার কর্মী এবং **অ্যাবলিশ ১৫৩** (**অ্যাবলিশ আর্টিকেল ১৫৩** নামেও পরিচিত) প্রচারণার প্রতিষ্ঠাতা সদস্যদের একজন। এই প্রচারণার লক্ষ্য সম্মানজনিত হত্যাকাণ্ড বন্ধ করা। কুয়েতে। তিনি অর্ডার ন্যাশনাল দু মেরিতে সম্মানে ভূষিত হয়েছেন এবং ২০১৯ সালে ১০০ নারী (বিবিসি) তালিকায় অন্তর্ভুক্ত হন।

## প্রাথমিক ও শিক্ষা জীবন
আলশারেখের জন্ম কুয়েতে। তিনি আল বায়ান দ্বিভাষিক বিদ্যালয়ে পড়াশোনা করেন। ১৯৯২ সালে তার স্নাতক শেষ হওয়ার কথা ছিল, কিন্তু কুয়েত আক্রমণের কারণে তিনি তা সম্পন্ন করতে পারেননি। পরে তিনি কিংস কলেজ লন্ডন-এ ইংরেজি সাহিত্য নিয়ে পড়াশোনা করেন। ১৯৯৬ সালে তিনি স্নাতক ডিগ্রি অর্জন করেন। এরপর তিনি ইউনিভার্সিটি অফ লন্ডন-এর স্কুল অফ ওরিয়েন্টাল অ্যান্ড আফ্রিকান স্টাডিজ-এ যান এবং সেখানে প্রয়োগিক ভাষাবিজ্ঞান অধ্যয়ন করেন। তিনি কুয়েত বিশ্ববিদ্যালয় থেকে একটি বৃত্তি পান।

পরবর্তীতে তিনি অন্তঃসত্ত্বা অবস্থায় কুয়েতে ফিরে আসেন; সেই সময়ে সেখানে নারীদের ভোটাধিকার আদায়ের আন্দোলন দানা বাঁধছিল। ১৯৯৯ সালে কুয়েতি নারীদের পূর্ণ রাজনৈতিক অধিকার অর্জনের প্রচেষ্টা ব্যর্থ হলে, তিনি পুনরায় লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজ (SOAS)-এ ফিরে যান। সেখান থেকে তিনি তুলনামূলক নারীবাদ এবং মধ্যপ্রাচ্য বিষয়ক অধ্যয়ন-এর ওপর তার ডক্টরেট ডিগ্রি সম্পন্ন করেন।

## কর্মজীবন
পিএইচডি সম্পন্ন করার পর তিনি এসওএএস-এ গবেষণা সহযোগী হিসেবে নিয়োগ পান। পরে তিনি উপসালা বিশ্ববিদ্যালয়-এ যোগ দেন এবং সেখানে মধ্যপ্রাচ্যের সাহিত্য নিয়ে আগ্রহী হয়ে ওঠেন। তিনি উপসালা বিশ্ববিদ্যালয়, হুইটিয়ার কলেজ এবং কুয়েত বিশ্ববিদ্যালয়-এ অতিথি শিক্ষাবিদ ও জ্যেষ্ঠ পরামর্শক হিসেবে কাজ করেছেন। ২০০৮ সালে তাকে কুয়েত ন্যাশনাল সিকিউরিটি ব্যুরোতে নিয়োগ দেওয়া হয়।

আলশারেখ বর্তমানে চ্যাথাম হাউস-এর একজন সহযোগী ফেলো। সেখানে তিনি “কুয়েতি নারীদের রাজনীতিতে ক্ষমতায়ন” শীর্ষক একটি বিশেষ কর্মসূচি পরিচালনা করছেন। একই সাথে তিনি ‘ইবতকার স্ট্র্যাটেজিক কনসালটেন্সি’-র পরিচালক হিসেবে দায়িত্ব পালন করছেন। এই প্রতিষ্ঠানের মাধ্যমে তিনি কুয়েতসহ মধ্যপ্রাচ্যের বিভিন্ন দেশে নারীর অধিকার সুসংহত ও শক্তিশালী করতে কাজ করে যাচ্ছেন।

ইবতকার “কুয়েতি নারীদের রাজনীতিতে ক্ষমতায়ন” কর্মসূচির নেতৃত্ব দেয়। এতে কুয়েতি নারীদের রাজনৈতিক নেতৃত্ব গড়ে তোলার জন্য এক বছরের প্রশিক্ষণ অন্তর্ভুক্ত ছিল। কুয়েতে নারীদের প্রশিক্ষণের পাশাপাশি ইবতকার সাংস্কৃতিক সংবেদনশীলতা বিষয়ক প্রশিক্ষণও পরিচালনা করেছে গ্রেট অর্মন্ড স্ট্রিট হাসপাতাল এবং রয়েল কলেজ অব আর্ট-এর জন্য।

ইবতকারের কাজের পাশাপাশি আলশারেখ কুয়েতের সামাজিক সেবা ব্যবস্থায় ঝুঁকির মুখে থাকা কিশোরীদের জন্য “ফ্রেন্ডস হু কেয়ার” প্রচারণার পরিচালক হিসেবেও কাজ করেছেন। তিনি জাতিসংঘ নারী সংস্থা এবং জাতিসংঘ উন্নয়ন কর্মসূচি-এর জন্য লিঙ্গ বিষয়ক পরামর্শক হিসেবেও কাজ করেছেন।

তিনি টেড (TEDx)-এর একটি বক্তৃতা কুয়েত সিটি-তে প্রদান করেন, যেখানে তিনি তার নারীবাদী আন্দোলন ও দর্শন সম্পর্কে আলোচনা করেন। আলশারেখ “অ্যাবলিশ ১৫৩” (Abolish 153) প্রচারণার প্রতিষ্ঠাতা পরিচালক; এই উদ্যোগের মূল লক্ষ্য হলো কুয়েতের দণ্ডবিধির ১৫৩ ধারা বিলোপের মাধ্যমে সম্মানজনিত হত্যাকাণ্ড বন্ধ করা।

বর্তমানে তিনি আরব ওপেন ইউনিভার্সিটি-এর একটি বিভাগের প্রধান হিসেবে দায়িত্ব পালন করছেন। ২০১৮ সালে তিনি আরব গুলফ স্টেটস ইন্সটিটিউট-এর নন-রেসিডেন্ট ফেলো মনোনীত হন। এছাড়াও তিনি *বৈশ্বিক কূটনৈতিক ফোরাম* (Global Diplomatic Forum)-এর উপদেষ্টা বোর্ডের একজন সদস্য।

## পুরস্কার ও সম্মাননা
* ২০১৩ সালে দোহা ইন্সটিটিউট ফর গ্রেডুয়েট স্টাডিজ আরব পুরস্কার (সামাজিক বিজ্ঞান ও মানবিক গবেষণা) — বিদেশি জার্নালে সেরা প্রকাশনার জন্য
* ২০১৫ সালে ইউরোপীয় ইউনিয়ন শাইয়ো মানবাধিকার পুরস্কার
* ২০১৬ সালে অর্ডার ন্যাশনাল দু মেরিতে
* ২০১৯ সালে *আউটস্ট্যান্ডিং আরব ওমেন*
* ২০১৯ সালে ১০০ নারী (বিবিসি)

## নির্বাচিত প্রকাশনা
* 
* 
* 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:বিবিসি ১০০ নারী
বিষয়শ্রেণী:নারী অধিকার কর্মী
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীতে জন্ম
বিষয়শ্রেণী:নারী মানবাধিকার কর্মী
বিষয়শ্রেণী:কুয়েতি নারী
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:১৯৯৯-এ জন্ম
বিষয়শ্রেণী:২০শ শতাব্দীর কুয়েতি ব্যক্তি
বিষয়শ্রেণী:কুয়েত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুয়েতি ব্যক্তি
বিষয়শ্রেণী:এশীয় নারীবাদী